বিরাট কোহলি, এবি ডিভিলিয়ার্স, ক্রিস গেইল— তিন মহাতারকাকেই সন্ধ্যাবেলা সামলাতে হবে। তিন ত্রয়ীকেই আটকানোর ফর্মুলা উদ্ভাবনে ব্যস্ত আপাতত গৌতম গম্ভীর।

লনেই ক্রিকেটে মগ্ন ইশাঙ্ক জাগ্গি। ছবি : টুইটার
তবে কঠিন প্রতিপক্ষের বিরুদ্ধে নামার আগে হোটেলেই প্রাঙ্গণেই শিশু-সুলভ ভঙ্গীতে ক্রিকেট খেলতে দেখা গেল কেকেআর তারকাদের। যেমন কেকেআর ব্যাটসম্যান সূর্যকুমার যাদবকে দেখা গেল লফ্টেড শট খেলতে। ইশাঙ্ক জাগ্গি যেমন নিজের খেলার প্রতি বেশ সিরিয়াস থাকলেন। তবে কেকেআর-এর টুইটার পেজের পোস্ট করা ছবিতে দেখা গেল এক ক্রিকেটারকে নিজের তিন বছর বয়সি ছেলের সঙ্গে ক্রিকেট খেলতে।

খোশমেজাজে সূর্যকুমার যাদব। ছবি : টুইটার
আসলে এই ক্রিকেটার হলেন ইউসুফ পাঠান। বারেবারেই তাঁকে নিজের ছেলের সঙ্গে ক্রিকেটীয় ক্ষেত্রে দেখা যায়। এর আগে চলতি মরশুমেই দিল্লি ডেয়ারডেভিলসের বিরুদ্ধে দুরন্ত ইনিংস খেলে জয় উৎসর্গ করেছিলেন নিজের ছেলেকে। বলে দিয়েছিলেন, ‘শেষ দু’টো ম্যাচে আমাকে ভাল ব্যাট না করতে দেখে ছেলে হতাশ হয়ে পড়েছিল। ওকে জয় উপহার দিতে পেরে আমি খুশি।’